Diari Oficial de la Generalitat Valenciana


Sumari del DOGV 3922, del 22-01-2001 (2001/168)

RESOLUCIÓ de 8 de maig de 2000, de la Direcció General d'Indústria i Energia, per la qual s'autoritza la modificació de les línies elèctriques a 132 kV, ST Benidorm-ST la Nucia i ST Benidorm-ST l'Algar (província d'Alacant).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3922

Data del DOGV
:   22-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/168


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 8 de maig de 2000, de la Direcció General d'Indústria i Energia, per la qual s'autoritza la modificació de les línies elèctriques a 132 kV, ST Benidorm-ST la Nucia i ST Benidorm-ST l'Algar (província d'Alacant). [2001/M168]
  
Vist l'expedient incoat pel Servei Territorial d'Indústria i Energia d'Alacant a instància d'Iberdrola, SA relatiu a la modificació de les línies elèctriques a 132 kV, ST Benidorm- ST la Nucia i ST Benidorm-ST l'Algar (província d'Alacant).
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; Decret 2.619/1966, d'aqueixa mateixa data, sobre expropiació forçosa en matèria d'instal·lacions elèctriques; Llei 54/1997, del Sector Elèctric; Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública al qual se sotmeté la sol·licitud ha presentat al·legacions l'Ajuntament de Benidorm i manifesta que no hi ha inconvenient en la realització de l'obra, la qual ha de realitzar-se amb les normes particulars de l'Ajuntament, Reglament Electrotècnic i Ordenança Municipal de la Construcció.
  
Atés que amb data 30 de desembre de 1999 la Conselleria de Medi Ambient formulà declaració d'impacte ambiental en la qual s'estimava acceptable als únics efectes mediambientals i sense perjudici de les autoritzacions sectorials que hi siguen d'aplicació, el projecte de modificació de les línies elèctriques 132 kV, circuit senzill, ST la Nucia i ST Benidorm-ST l'Algar, al terme municipal de Benidorm (Alacant), atenent al que s'ha disposat en l'Estudi d'Impacte Ambiental i sempre que es complisquen les mesures protectores i correctores proposades en aquest, el Programa de Vigilància Ambiental i les condicions que es recullen en la part dispositiva d'aquesta resolució.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe favorable emés per l'òrgan instructor de l'expedient.
  
Aquesta Direcció General d'Indústria i Energia resol:
  
Primer
  
Autoritzar a Iberdrola, SA la modificació de les línies elèctriques a 132 kV, ST Benidorm-ST la Nucia i ST Benidorm-ST l'Algar (província d'Alacant), segons projecte firmat pel senyor Alfonso Sánchez Brizuela, visat pel Col·legi Oficial d'Enginyers Superiors Industrials amb dates 20 de maig de 1999 i 11 de novembre de 1999, les característiques principals de la qual són les següents:
  
Tram 1: arranca en el suport núm. 1 de la modificació (substituïdor del suport 7 de la línia Benidorm'l'Algar), i acaba en el suport núm. 2 de baixada a subterrani. Té una longitud de 80 m i circula en circuit senzill aeri. Consta d'una alineació que forma un angle de 174º amb l'esmentada línia.
  
Tram 2: arranca en el nou suport núm. 162 de la modificació, substituïdor de l'antic suport núm. 162 de la línia Benidorm-la Nucia, i acaba en el nou suport núm. 161 de baixada a subterrani, formant un angle de 171º amb l'anterior alineació. Té una longitud de 50 m i circula en simple circuit aeri.
  
Tram 3: arranca en els suports núm. 2, de la línia Benidorm-l'Algar i núm. 161 de la línia Benidorm-la Nucia, on les línies passen a subterrani, i circulen en doble circuit subterrani pels vials V-12, V-7, V-8, V-9. El circuit corresponent a la línia Benidorm-la Nucia realitza una entrada i eixida fins al suport núm. 7 d'entrada a la ST la Lloma, mitjançant un vial auxiliar per a la línia. Aquest mateix circuit continua després de la glorieta G-9 pel vial d'accés a la planta de tractament de residus des de la qual entra en la ST Terra Mítica.
  
El tram subterrani de la línia Benidorm-la Nucia acaba en la ST Terra Mítica, amb una longitud aproximada de 6.797 m.
  
El tram subterrani de la línia Benidorm-l'Algar acabarà en el suport núm. 18. Té una longitud aproximada de 5.794 m.
  
Tram 4: arranca en el suport núm. 7 de la línia d'entrada a la ST la Lloma de baixada a subterrani i acaba en el suport núm. 8 de la línia de entrada a la ST la Lloma. Té una longitud de 134 m i circula en doble circuit aeri. Consta d'una alineació que forma un angle de 179,0315º amb la següent.
  
Tram 5: arranca en el suport núm. 18 (pas de subterrani a aeri en la línia de Benidorm-l'Algar) i acaba en el nou suport núm. 19, substituïdor de l'antic suport núm. 19 de l'esmentada línia. Té una longitud de 283 m i circula en circuit senzill aeri. Consta d'una alineació que forma un angle de 112º amb la següent.
  
Tram 6: arranca en la ST Terra Mítica i acaba en el nou suport núm. 152, substituïdor de l'antic suport núm. 152 de la línia Benidorm-la Nucia. Té una longitud de 267 m i circula en circuit senzill aeri. Consta de dos alineacions. La primera alineació té una longitud de 30 m, arranca del pòrtic de la ST Terra Mítica i acaba en el suport 153 de la línia Benidorm-la Nucia. La segona alineació té una longitud de 237 m, arranca en el suport 153 i acaba en el nou suport 152, substituïdor de l'antic suport núm. 152 de la línia Benidorm-la Nucia, formant un angle de 112º amb la següent alineació.
  
Tot el tram modificat de la línia circula per terrenys situats a l'Àrea Parc Temàtic de Benidorm.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 6 mesos comptats a partir de la notificació d'aquesta resolució.
  
3. El titular donarà compte de l'acabament de les obres al Servei Territorial d'Indústria i Energia d'Alacant a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades en elles.
  
5. Condicions d'ordre mediambiental:
  
1) En el tram en el qual les línies tornen a ser aèries, a l'eixida de la ST Terra Mítica, ateses les característiques de l'entorn pel qual circulen, zona agrícola entre enclavaments forestals, que la defineixen com un àrea típica de camp per a espècies de avifauna d'interés, es procedirà a senyalitzar els cables de terra mitjançant elements salvaocells situats a portell i que queden a una distància de 10 metres entre ells.
  
2) Atés que poden resultar afectades vies pecuàries, haurà de complir-se el que s'ha disposat en la Llei 3/1995, de Vies Pecuàries.
  
3) Si durant el procés de construcció de les línies es trobaren restes paleontològiques, arqueològiques o etnogràfiques, el titular haurà de comunicar el fet a la Conselleria de Cultura, Educació i Ciència, de manera immediata, i adoptar les mesures pertinents amb vista a la seua protecció i conservació.
  
Aquesta resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 8 de maig de 2000.- El director general d'Indústria i Energia: José Monzonís Salvia.